### Javni natječaj za financiranje programa udruga u području poljoprivrede iz proračuna Grada Ivanić-Grada za 2022. godinu

Grad Ivanić-Grad

Park hrvatskih branitelja 1,

Upravni odjel za komunalno gospodarstvo,

prostorno planiranje, gospodarstvo i poljoprivredu

KLASA: 320-01/22-01/2

URBROJ: 238-10-04-03/2-22-3

Ivanić-Grad, 8. rujna 2022. godine

Temeljem Pravilnika o  financiranju javnih potreba iz Proračuna Grada Ivanić-Grada (KLASA:022-05/16-01/77,URBROJ:238/10-02/14-16-10 od 30.12.2016.), Odluke o načinu raspodjele raspoloživih sredstava iz Proračuna Grada Ivanić-Grada za 2022. godinu namijenjenih financiranju programa udruga iz područja poljoprivrede (KLASA: 024-05/22-11/100; URBROJ: 238-10-04-03/2-22-2, od 07. rujna 2022.g.) i Odluke o raspisivanju Javnog natječaja za financiranje programa udruga u području poljoprivrede iz proračuna Grada Ivanić-Grada za 2022. godinu (KLASA: 024-05/22-11/100; URBROJ: 238-10-04-03/2-22-1, od 07. rujna 2022.g), Upravni odjel za komunalno gospodarstvo, prostorno planiranje, gospodarstvo i poljoprivredu Grada Ivanić-Grada raspisuje

**Javni natječaj**

**za financiranje programa udruga u području poljoprivrede iz proračuna Grada Ivanić-Grada za 2022. godinu**

**1.** Grad Ivanić-Grad poziva udruge koje obavljaju djelatnosti u području poljoprivrede da se prijave za financijsku podršku iz proračuna Grada Ivanić-Grada za 2022. godinu. Svrha Javnog natječaja je dodjela financijskih potpora za udruge koje svojim programima i projektima osiguravaju promicanje poljoprivrede Grada Ivanić-Grada.

Predmet ovog Javnog natječaja nije financiranje programa udruga čiji je osnivač ili suosnivač Grad ili se na drugi način sufinanciraju iz Proračuna Grada Ivanić-Grada za tekuću godinu.

**Prioritetno područje: Poljoprivreda**

**2.** Za financiranje projekata u okviru ovog natječaja raspoloživ je iznos od 25.000,00 kuna.

Najmanji iznos sredstava koji se može zatražiti i odobriti  za financiranje programa je 1.000,00 kuna, a najveći 5.000,00 kuna.

Programi se mogu financirati u 100% iznosu ukupnih prihvatljivih troškova programa, pri čemu potencijalni prijavitelji i partneri nisu dužni osigurati sufinanciranje iz vlastitih sredstva.

**3**. Rok za podnošenje prijedloga programa je od 8. rujna 2022. zaključno do 10. listopada 2022.

**4.** Prijave se dostavljaju isključivo na propisanim obrascima, koji su zajedno s Uputama za prijavitelje, dostupni na mrežnim stranicama Grada Ivanić-Grada [www.ivanic-grad.hr](http://www.ivanic-grad.hr). Obvezne obrasce i propisanu dokumentaciju potrebno je poslati u papirnatom obliku (jedan izvornik).

Prijava sadržava obvezne obrasce vlastoručno potpisane od strane osobe ovlaštene za zastupanje, i ovjerene službenim pečatom udruge.

Natječajnu dokumentaciju treba poslati preporučeno poštom, putem dostavljača ili osobno (predaja zatvorene omotnice s propisanom dokumentacijom u urudžbenom uredu Gradske uprave Grada Ivanić-Grada, Park hrvatskih branitelja 1, Ivanić-Grad, soba 1).

**Prijave se šalju na sljedeću adresu:**

**Grad Ivanić-Grad**

**Upravni odjel za komunalno gospodarstvo,**

**prostorno planiranje, gospodarstvo i poljoprivredu**

**Park hrvatskih branitelja 1**

**10310 Ivanić-Grad**

**s naznakom:**

***„Prijava na Javni natječaj za financiranje programa udruga u području poljoprivrede iz proračuna Grada Ivanić-Grada za 2022. godinu – NE OTVARATI“***

Prijave dostavljene na neki drugi način (npr. faksom ili elektroničkom poštom) ili dostavljene na drugu adresu neće se razmatrati.

**5.** Svaka udruga može prijaviti više od jednog  programa u okviru ovog Natječaja, na razdoblje provedbe od 01.01.2022. do 31.12.2022.

Ista udruga može biti partner na više programa.

**6.**  Prijavu programa na Natječaj može podnijeti udruga ako je upisana u Registar udruga i djeluje najmanje jednu godinu u Gradu Ivanić-Gradu zaključno s danom objave ovog Javnog natječaja, koja je programski usmjerena na rad u navedenom prioritetnom području, što je vidljivo iz ciljeva i popisa djelatnosti u statutu udruge, koja je upisana u Registar neprofitnih organizacija i vodi transparentno financijsko poslovanje u skladu s propisima o računovodstvu neprofitnih organizacija i koja je ispunila ugovorne obveze prema Gradu Ivanić-Gradu i svim drugim davateljima financijskih sredstava iz javnih izvora.

Prije potpisivanja ugovora udruga će morati priložiti dokaze da se protiv odgovorne osobe u udruzi i voditelja projekta ne vodi kazneni postupak, te da udruga ima podmirene sve doprinose i plaćen porez.

**7.** Cjelokupni postupak zaprimanja i pregleda dostavljenih prijava, ocjenjivanja prijava, donošenja odluke o dodjeli financijskih sredstava, podnošenje prigovora, ugovaranja, modelima plaćanja, postupanja s dokumentacijom kao i indikativni kalendar provedbe Natječaja detaljno su opisani u Pravilniku o financiranju javnih potreba iz Proračuna

Grada Ivanić-Grada   (KLASA: 022-05/16-01/77, URBROJ: 238/10-02/14-16-10 od 30. prosinca 2016.) i Uputama za prijavitelje (KLASA: 320-01/22-01/2, URBROJ: 238-10-04-03/2-22-4 od 08. rujna 2022. godine) koji su zajedno s Odlukom o načinu

raspodjele raspoloživih sredstava iz Proračuna Grada Ivanić-Grada za 2022. godinu namijenjenih financiranju programa udruga iz područja poljoprivrede (KLASA: 024-05/22-11/100; URBROJ: 238-10-04-03/2-22-2, od 07. rujna 2022.g.), Odlukom o raspisivanju Javnog natječaja za financiranje programa udruga u području poljoprivrede iz proračuna Grada Ivanić-Grada za 2022. godinu (KLASA: 024-05/22-11/100; URBROJ: 238-10-04-03/2-22-1, od 07. rujna 2022.g) i ostalom natječajnom dokumentacijom, dostupni na mrežnim stranicama Grada Ivanić-Grada, [www.ivanic-grad.hr](http://www.ivanic-grad.hr/)

Prijave koje nisu dostavljene u roku određenom ovim Natječajem te koje u cijelosti ne zadovoljavaju propisane uvjete ovog Natječaja neće se razmatrati.

**8.** Prijavitelji koji su nezadovoljni odlukom o dodjeli financijskih sredstava mogu podnijeti prigovor na odluku o dodjeli financijskih sredstava. Prigovor se može podnijeti isključivo na natječajni postupak te eventualno bodovanje nekog kriterija s 0 bodova, ukoliko udruga smatra da je u svojoj prijavi dostavila dovoljno argumenata za drukčije bodovanje. Prigovori se podnose Upravni odjel za komunalno gospodarstvo, prostorno planiranje, gospodarstvo i poljoprivredu nadležnom za javni natječaj, u pisanom obliku, u roku od 8 dana od dana dostave pisane obavijesti o rezultatima javnog natječaja, a odluku o prigovoru, uzimajući u obzir sve činjenice, donosi Gradonačelnik Grada Ivanić-Grada.

**10.** Financijske potpore koje će biti odobrene korisnicima financijskih sredstava za provedbu programa utvrđuju se ugovorom i isplatit će se na žiro račun korisnika prema modelima plaćanja navedenim u Uputama za prijavitelje.

**11.** Ako ovlaštena osoba udruge ne pristupi potpisivanju Ugovora, a svoj nedolazak ne opravda u roku od pet dana od primanja natječaja, smatrat će se da je udruga odustala od ostvarivanja potpore.

**12.** Sva pitanja vezana uz ovaj Natječaj mogu se postaviti isključivo elektroničkim putem, slanjem upita na sljedeću adresu: [anita.susac@ivanic-grad.hr](mailto:anita.susac@ivanic-grad.hr) i to najkasnije 15 dana prije isteka roka za podnošenje prijava iz ovog Natječaja.